《听雪斋分韵得度字》
元代·昂吉

把酒临前轩，积雪满行路。清唱回春风，夜色在高树。

主人雅好客，殷勤道情愫。欢极座屡更，杯深不知数。

酒阑看雪行，亭亭水中度。

作者简介：昂吉，字启文，鄞州人，元至正八年戊子科蒙古色目人榜进士，姓高氏。世出唐兀，古黄河西银夏之域。母胡氏。君生而慧秀，日记万言。从乡先生陈履常，习《尚书》。至正元年，中江浙行省副榜。至正七年，领乡荐，擢于春官。入廷大对，呈其琅玕，乃登丙科。授将仕郎、绍兴录事参军，正八品。